 **1.5.23**

**MasterChef 2023**

**Δευτέρα – Τρίτη & Πέμπτη - Παρασκευή στις 21:00**

**Δείτε τη Δευτέρα 1/5 στις 21:00**

**στο 64ο Επεισόδιο του MasterChef 2023**

**Απόψε, Δευτέρα 1 Μαΐου**, τους 11 επίδοξους μάγειρες του **MasterChef 2023**, που διεκδικούν τον **τίτλο**, το **τρόπαιο** και το **έπαθλο** των **50.000 ευρώ,** περιμένει μια ξεχωριστή δοκιμασία **Mystery Box,** γεμάτη συγκίνηση και αναμνήσεις. Πόσες μνήμες, μυρωδιές και αγάπη χωράνε, άραγε, σε ένα πιάτο με σπιτικό φαγητό;

Κάθε κουτί κρύβει το αγαπημένο φαγητό από την παιδική ηλικία των διαγωνιζομένων, φτιαγμένο από τα χέρια της μητέρας τους. Αυτά τα φαγητά θα είναι και οι πρωταγωνιστές της δοκιμασίας.

Οι αναμνήσεις είναι ένας από τους σημαντικότερους παράγοντες, που επηρεάζουν τη μαγειρική και οι τρεις chef κριτές, **Πάνος Ιωαννίδης**, **Σωτήρης Κοντιζάς** και **Λεωνίδας Κουτσόπουλος,** ζητούν από τους διαγωνιζόμενους να εμπνευστούν και να ετοιμάσουν δημιουργικά πιάτα με βάση τις πιο αγαπημένες μαγειρικές τους μνήμες.

Σε αυτή τη δοκιμασία, ωστόσο, δεν θα είναι μόνοι!

Η κουζίνα του **MasterChef 2023** γεμίζει και πάλι, αλλά αυτή τη φορά με τα πιο αγαπημένα πρόσωπα των διαγωνιζόμενων, που έρχονται να προσφέρουν όχι μόνο την υποστήριξη τους αλλά και να βοηθήσουν ενεργά τους επίδοξους μάγειρες, όσο περισσότερο και όσο καλύτερα μπορούν.

Οι διαγωνιζόμενοι βάζουν τα δυνατά τους για να ετοιμάσουν πιάτα γεμάτα αγάπη, να ξαναζωντανέψουν τις μαγειρικές τους αναμνήσεις και να

απολαύσουν αυτή τη μοναδική στιγμή, να μοιράζονται τον πάγκο μαγειρικής του **MasterChef 2023** με τα πιο αγαπημένα τους πρόσωπα!

Ποιος ή ποια θα καταφέρει να εντυπωσιάσει τους κριτές, κάνοντας πανηγυρική είσοδο στη φετινή χρυσή δεκάδα και ποιοι θα κληθούν να υπερασπιστούν τη θέση τους στο διαγωνισμό στη **Δοκιμασία Αποχώρησης**;

**Δείτε εδώ το trailer της Δευτέρας 1/5:** [**https://youtu.be/So0BoNQOnS8**](https://youtu.be/So0BoNQOnS8)

Ο μεγαλύτερος, πρωτότυπος, παγκόσμιος τηλεοπτικός διαγωνισμός μαγειρικής, συνεχίζει για άλλη μια συναρπαστική σεζόν την επιτυχημένη πορεία του στο **Star** για να αναδείξει τον επόμενο ή την επόμενη **MasterChef 2023** της Ελλάδας

**MasterChef 2023** **πιο δυναμικό από ποτέ!**

Παραγωγός: **Νίκος Χριστοφόρου**

Head of Productions: **Σάββας Βέλλας**

Executive Producer: **Βασίλης Γεωργιάδης**

Σκηνοθεσία: **Κώστας Τριπύλας**

Οργάνωση Παραγωγής: **Χρήστος Γκόγκας**

Creative Producer: **Θανάσης Μητρέλιας**

Διεύθυνση Φωτογραφίας: **Γιώργος Μιχελής**

Εκτέλεση παραγωγής: **Green Pixel Productions**

**#MasterChefGR #StarChannelTV**

**MasterChef on Social Media**

<https://www.facebook.com/MasterChefGR/>

<https://twitter.com/masterchefgr>

<https://www.instagram.com/masterchefgr/>

<https://www.tiktok.com/@masterchefgr>

Ευχαριστούμε πολύ

Γραφείο Τύπου & Επικοινωνία